Foto: Sputnik Respublika aholi punktlarida ichimlik suv ta’minoti va kanalizatsiya tizimlarini yanada yaxshilash chora-tadbirlari to‘g‘risidagi hukumat qarori qabul qilindi. Bu haqda “Huquqiy axborot” kanali xabar bermoqda. Qarorga muvofiq, 2018–2019 yillarda Andijon, Buxoro, Jizzax, Qashqadaryo, Navoiy, Namangan, Samarqand, Surxondaryo, Sirdaryo, Toshkent va Farg‘ona viloyatlarida ichimlik suv ta’minoti va kanalizatsiya tizimlarini qurish va rekonstruksiya qilish dasturi tasdiqlandi. Dastur doirasida joriy yilda amalga oshirilishi nazarda tutilgan loyihalarning qurilish muddati qisqaligi sababli, pudrat tashkilotlariga istisno tariqasida bir martalik 30 foiz bo‘nak ajratiladi. Mazkur Dasturni amalga oshirish uchun 705 251 mln so‘m qiymatidagi mablag‘ ajratiladi.